29.9.2023
ET
Euroopa Liidu Teataja
C 344/99
Joonisel 11 on kujutatud digikümnendi ja lähtetaseme trajektoorid tipp- või kesktasemel pilvteenuseid kasutavate ettevõtete osakaalu puhul.
2030. aasta prognoositud väärtus praeguste suundumuste jätkumise stsenaariumi puhul jääb 2030. aasta eesmärgist ligikaudu 10 protsendipunktiga maha, kui täiendavaid investeeringuid ei tehta (lähtetaseme trajektoori 2030. aasta prognoos on 66 %).
Joonis 11.
Pilvteenuseid kasutavate ettevõtete osakaal ELis.
Varasemad andmed, digikümnendi trajektoor ja lähtetaseme trajektoor 2030. aastani (25)
Suurandmed: ka siin kehtib S-kujulise kõveraga väljendatud tehnoloogia kasutuselevõtu põhimõte.
Suurandmete analüüsi kasutuselevõtt on eeldatavasti alguses aeglane, kiireneb pärast mõnda aega ja on lõpus uuesti aeglane.
Seda edendavad tõenäoliselt väga väikesed ettevõtted, millel võib olla väiksem ajend suurandmete tehnoloogia kasutusele võtta.
Ka sel juhul on turu küllastumispunktiks määratud 80 %, mis ületab eesmärki 75 %, et võimaldada täiendavat kasvu pärast eesmärgi saavutamist.
Leviku kiiruse näitaja on määratud nii, et digikümnendi trajektoori puhul saavutatakse eesmärk 75 % 2030. aastal.
Joonisel 12 on kujutatud digikümnendi ja lähtetaseme trajektoorid suurandmete analüüsi kasutavate ettevõtete osakaalu puhul.
2030. aasta prognoositud väärtus praeguste suundumuste jätkumise stsenaariumi puhul jääb märkimisväärselt alla 2030. aasta eesmärgi (lähtetaseme trajektoori 2030. aasta prognoos on 34 %).
(25) Ajavahemiku 2014–2020 puhul kasutatakse Eurostati näitajat „Ettevõtted, kes ostavad vähemalt üht järgmistest pilvteenustest: ettevõtte andmebaasi majutamine, raamatupidamistarkvara rakendused, kliendisuhte haldamise tarkvara, andmetöötlusvõimsus“ (kood E_CC_GE_ME).
Aegrida katkes 2021. aastal, kui kasutati näitajat „Ettevõtted, kes ostavad tipp- või kesktasemel pilvteenuseid“.
See näitaja hõlmab erinevaid pilvteenuseid: raamatupidamistarkvara (CC_PFACC); ettevõtte ressursiplaneerimise (ERP) tarkvara (CC_PERP); kliendisuhete haldamise (CRM) tarkvara (CC_PCRM); turvatarkvara (CC_PSEC); andmebaasi majutamine (CC_PDB) ja majutuskeskkond rakenduste arendamiseks (CC_PDEV).